સરકારી પરિપત્રને પગલે પહેલી જાન્યુઆરીથી રાજ્યની તમામ શાળાઓમાં આ આદેશ લાગુ કરી દેવાયો છે. 

વિદ્યાર્થીઓમાં રાષ્ટ્રપ્રેમની ભાવના વિકસે એ માટે આ નિર્ણય લેવાયો છે. 

31 ડિસેમ્બરે 'પ્રાથમિક શિક્ષણ અને ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ' ના નિયામક દ્વારા એક અધિસૂચન જાહેર કરીને રાજ્યની સરકારી, ગ્રાન્ટેડ તેમજ સૅલ્ફ ફાઇનાન્સ શાળાઓના 1થી 12મા ધોરણના વિદ્યાર્થીઓને હાજરી પુરાવતી વખતે 'જય હિંદ કે જય ભારત' બોલવું ફરજિયાત કરી દેવાયું છે. 

વિદ્યાર્થીઓમાં દેશદાઝ વિકસે એ માટે આ પહેલ કરાઈ હોવાનું પણ અધિસૂચનમાં જણાવાયું છે. 

શિક્ષણમંત્રી ભુપેન્દ્રસિંહ ચુડાસમાએ  વિદ્યાર્થીઓમાં દેશદાઝ વિકસાવવા માટે આ પગલું ભરાયું હોવાનું જણાવ્યું છે. 

રાજસ્થાનના શિક્ષકની સલાહથી નિર્ણય લેવાયો?

રાજસ્થાનમાં ઇતિહાસના શિક્ષક સંદીપ જોશીના સૂચન પર સરકારે આ પગલું ભર્યું હોવાનું પણ મીડિયાના અહેવાલો જણાવે છે. 

'ઇન્ડિયન એક્સપ્રેસ'ના એક અહેવાલ અનુસાર જોશી રાજસ્થાનના જાલોર જિલ્લામાં શિક્ષક તરીકે સેવા બજાવે છે અને તેમને 'અખિલ ભારતીય વિદ્યાર્થી પરિષદ'ના રાષ્ટ્રીય સંમેલનમાં 'યશવંતરાવ કેલકર યુથ ઍવૉર્ડ' પણ મળેલો છે.

શિક્ષણ ક્ષેત્રે તેમના પ્રદાન ઉપરાંત વિદ્યાર્થીઓને 'જય હિંદ' અને 'જય ભારત' બોલાવવા બદલ તેમને આ ઍવૉર્ડ એનાયત કરાયો હતો. 

સંદીપ જોશીએ પોતાની ફેસબુક વૉલ પર શૅર કરેલાં 'દૈનિક ભાસ્કર'માં પ્રકાશિત અહેવાલમાં એવું જણાવે છે, "દરરોજ 'યસ સર' બોલવા અને સાંભળવાનો ક્રમ એક વર્ષમાં લગભગ દસ હજાર વખતના આંક સુધી પહોંચી જતો હોય છે." 

"એ રીતે સંપૂર્ણ વિદ્યાર્થી જીવનમાં આ આંક લગભગ એક લાખ સુધી પહોંચી જતો હોય છે." જોશીને ટાંકીને અહેવાલ જણાવે છે કે 'યસ સર' નું સંબોધન દૈનિક જીવનમાં કોઈ શિક્ષા નથી આપતું.

તેમના મતે 'જય ભારત'નો નાદ દેશભક્તિના સંસ્કાર આપે છે. 

વિદ્યાર્થી અને શિક્ષક વચ્ચેના સંબંધમાં સરકારની દખલ?

પણ શું 'જય હિંદ' કે 'જય ભારત' બોલવાથી વિદ્યાર્થીઓમાં રાષ્ટ્રપ્રેમની ભાવના વિકસાવી શકાય?

ગુજરાતના વરિષ્ઠ શિક્ષણશાસ્ત્રી ડૉ. અશોક પટેલ આ વાત સાથે સહમત નથી થતા. 

બીબીસી ગુજરાતી સાથેની વાતચીતમાં ડૉ. પટેલે જણાવ્યું, "શિક્ષક જ્યારે હાજરી પૂરે અને વિદ્યાર્થીઓ જ્યારે 'યસ સર' કે 'યસ મેમ' બોલે ત્યારે વહેલી સવાર કે પહેલાં તાસથી જ બન્ને વચ્ચે એક સંવેગાત્મક સંબંધ બંધાતો, જે સરકારે એક જ ઝાટકે તોડી નાખ્યો છે." 

ડૉ. પટેલ ઉમેરે છે, "રાષ્ટ્રભાવના વિકસાવવાનો આ રસ્તો... \n\nમને ઉપરના લેખ માટે સારું શીર્ષક આપો.
'શાળાઓમાં જય હિંદ, જય ભારત બોલાવવું એ સસ્તી લોકપ્રિયતાનો પ્રયાસ છે'